**AGENȚIA PENTRU PROTECȚIA MEDIULUI DÂMBOVITA**

Nr. 14762/ 8676/21.02.2024

**DECIZIA ETAPEI DE ÎNCADRARE**

**(proiect)**

Ca urmare a solicitării de emitere a acordului de mediu adresate de **RVS AGRO CULTURE S.R.L.,** cu sediul în mun. București, sector 6, str. Drumul Săbăreni, nr.24-26, et.2, Corp Administrativ, Birou 1A203y, nr.240A, înregistrată la Agenția pentru Protecția Mediului (APM) Dâmbovița cu nr. 14762 din 03.10.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

Agenția pentru Protecția Mediului (APM) Dâmbovița decide, ca urmare a consultărilor desfăşurate în cadrul şedinţei Comisiei de analiză tehnică din data de 18.01.2024 că proiectul ***Înființare plantație de afin, sistem de irigații, bazin de acumulare, puțuri forate, containere exploatare plantație, drumuri de exploatare, sistem fotovoltaic, împrejmuire plantație - Comișani*** propus a fi amplasat în com. Comișani, sat Comișani, T24, P385/1 conform CF 74354, T24 P385/2 conform CF 81803, T24 P385/2 conform 81804, T23, P371/7 conform CF 80650, jud. Dâmbovița ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă***

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 1, lit.b,, *Proiecte pentru utilizarea terenului necultivat sau a suprafețelor parțial antropizate în scop agricol intensiv*ˮ , respectiv pct. 2, lit.d(3) ,,*Foraje pentru alimentarea cu apă*";

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

***a)mărimea proiectului***

Prin proiect se propune înființarea pe un teren cu suprafața totală de 281999 mp a unei plantații de afin, sistem de irigații, bazin de acumulare, puțuri forate, containere exploatare plantație, drumuri de exploatare, sistem fotovoltaic, împrejmuire plantație .

***Bilanţul teritorial***

NR. CAD74354 - S. TEREN = 92000 m2

NR. CAD81803 - S. TEREN = 106601 m2

SUPRAFAȚA TEREN PLANTAȚIE = 201.999 m2

SUPRAFAȚA ÎMPREJMUITĂ = 200.210 m2

SUPRAFAȚA CULTIVATĂ = 170.860 m2

SUPRAFAȚA DRUMURI EXPLOATARE PLANTAȚIE = 21.012,82 m2

SUPRAFAȚĂ ZONĂ NEAMENAJATĂ = 2.110 m2

SUPRAFAȚA ZONĂ DE PROTECȚIE CANAL HC 380 =1789 m2

LUNGIME ÎMPREJMUIRE PLANTAȚIE =1.766 m

**BILANȚ ZONĂ ADMINISTRATIVĂ PROPUSĂ - NR. CAD 81803 - INTRODUSĂ ÎN INTRAVILAN**

SUPRAFAȚĂ TEREN ZONĂ ADMINISTRATIVĂ = 4.237,46 m2

SUPRAFAȚĂ CONTAINERE = 100,80 m2

SUPRAFAȚĂ NEAMENAJATĂ = 2.110,54 m2

SUPRAFAȚĂ BAZIN RETENȚIE APĂ = 1629,13 m2

ZONĂ PROTECȚIE BAZIN = 609 m2

LUNGIME ÎMPREJMUIRE BAZIN = 171 m

POT propus = 2,37%

CUT propus =0,023

**BILANȚ SUPRAFEȚE SITUAȚIA PROPUSĂ - NR. CAD 80650**

SUPRAFAȚĂ TEREN PLANTAȚIE = 80.000 m2

SUPRAFAȚA PROTECȚIE CANAL ANIF = 1.337 m2

SUPRAFAȚA ÎMPREJMUITĂ = 78.663 m2

SUPRAFAȚA CULTIVATĂ= 63.581 m2

LUNGIME ÎMPREJMUIRE PLANTAȚIE =1.203 m

SUPRAFAȚA DRUMURI EXPLOATARE PLANTAȚIE = 11.365,65 m2

Se va face împrejmuirea terenului format din CF. 74354 și CF. 801804, CF. 81803 iar separat se va împrejmui CF 80650. Accesul între cele 2 zone despărțite de canalul ANIF se va face printr-un pod peste canalul ANIF, propus.

Se vor pregăti parcele pentru plantare, amenajare de drumuri de exploatare, amplasare sistem de irigații și bazin de acumulare apă pe parcela cu CF 81803. De asemenea, se propune realizarea mai multor puțuri forate pentru alimentarea bazinului de acumulare, organizarea unei zone administrative, amplasarea de containere metalice prefabricate, cu regim de înălțime P, așezate pe placă de beton armat, cuprinzând magazie, depozit fertilizanți, birou șef fermă, toalete, copertină pentru utilaje, casa pompelor, grup tehnic echipamente electrice și un grup electrogen.

**Construcții administrative**

Pentru desfășurarea funcțiunilor tehnice și administrative se propune amplasarea unor containere metalice de mici dimensiuni așezate pe platformă de beton.

Lucrările de propuse vor fi executate astfel încât utilizarea resurselor naturale să fie sustenabilă și să asigure reutilizarea .

Se propun spre amplasare următoarele containere metalice :

01 – Container casa pompelor

02 – Container depozit fertilizanți

03 – Container depozit magazie unelte si alte materiale

04 – Container birou șef ferma

05 – Container tehnic echipamente electrice

06 – Grup electrogen

Containerele sunt spații cu regim de înălțime P în care se vor desfășura activitățile tehnice și administrative și vor adăposti următoarele funcțiuni: birou șef fermă, camera pompe, depozit fertilizanți, container tehnic echipamente electrice, magazie materiale, grupuri sanitare.

Lângă aceaste construcții va fi realizată o platformă balastată pentru parcarea utilajelor.

**Instalații sanitare**

Alimentarea cu apă rece, necesară irigaţiilor, se va realiza din puţurile forate P1, P2 și P3 cu adâncimea de cca. 30 m. Apa va fi pompată din puţuri prin intermediul unor pompe submersibile. Toată apa extrasă va fi contorizată la sursă. Din acest bazin, apa necesară irigaţiilor este pompată şi amestecată automat cu diverse substanţe fertilizante în camera pompelor către sistemul de irigat propriu-zis.

Apa rece menajeră va fi asigurată dintr-unul dintre foraje. Vor fi realizate instalaţiile interioare necesare asigurării debitului către zona grupurilor sanitare. Datorită utilizării sezoniere a exploataţiei agricole cca. 2 luni/an în sezon de vară nu a fost necesară realizarea unei reţele de apă caldă menajeră. Consumul menajer estimat este de cca. 0,38 l/s.

În cadrul terenului se prevad WC-uri ecologice vidanjabile dispuse pe drumurile din incintă.

**Canalizare pluvială**

Pentru imobilele propuse se consideră că apele pluviale sunt evacuate liber, pe terenul din jurul acesteia. De altfel suprafaţa construită şi accesele amenajate sunt reduse în comparaţie cu suprafața întregii incinte, proprietarul intenţionând să amenajeze spaţii verzi importante.

**Amenajări exterioare construcției:**

Se propune amenajarea unei platforme betonate pentru administrația celor două plantații delimitate de canalul ANIF pe care se vor amplasa containere administrative.

Se propune realizarea împrejmuirii plantației și a bazinului de acumulare. Împrejmuirile vor avea porți de acces auto și pietonale.

Se propun drumuri de acces pe plantații și între plantații pentru delimitare parcele.

Împrejmuirea propusă va avea 2 porți de acces, auto de 4 m lățime și una pietonală, de 1m lățime.

Împrejmuirea bazinului va avea o poartă de 2 m pentru întreținere.

Împrejmuirea va fi realizată din plasă de sârmă galvanizată și nu va pune probleme de vecinatăte pe laturile parcelei, întrucât va respecta normele şi legile în vigoare.

Plasa de sârmă zincată se întinde pe stâlpi din B.A. prefabricat și realizează împrejmuirea până la înălțimea de 2,00 m.

Pentru împrejmuirea bazinului de acumulare a apei se va folosi același tip de alcătuire constructivă, însa nu se va echipa cu sârmă ghimpată.

**Porți de acces carosabil**

Stâlpii din b.a. se vor dubla, panourile de poartă se fixează cu balamale aplicate pe stalpi în minim două puncte, conform planșelor de execuție.

Cadrul porții se va executa din profile metalice și tiranți din platbandă sau țeavă pătrată, rigidizate cu cordoane de sudură.

Închiderile din plasă se fixează cu sârmă zincată.

**Drum de exploatare**

Investiția va avea un drum de exploatare pe direcția Vest – Est, cu lățimi variabile și structură din balast, iar restul drumurilor vor rămâne neamenajate. Pentru preluarea apelor pluviale drumul median va avea prevazute rigole pe ambele parti, realizate prin săpătură.

**Materiale și echipamente:**

Sistemul de fertirigare se compune din următoarele categorii de echipamente principale:

**AUTOMATIZARE**

Funcționarea întregului sistem de irigare va fi automatizată și controlată de un Controller DREAM 2. Modul de transmitere al impulsurilor și comenzilor către și dinspre componentele sistemului (valve control și distributie, apometre) se va face WIRELESS. Prin interfața unității se va face programarea operațiilor, timpilor de irigare, volumelor de apă și/sau îngrășământ.

**CAP CONTROL PRINCIPAL 4 ”**

**Motopompă ce asigură :**

* pomparea apei din rezervor cu motopompa
* va asigura filtrarea cu un filtru automat 4"
* va contoriza și monitoriza consumul de apă printr-un apometru 4” va controla administrarea îngrășămintelor .

**CAP CONTROL SECUNDAR 3”**

Capete de control SECUNDARE (3”): sunt prevăzute în proiect **5** capete de control secundare. Ele au rolul de control al presiunii și debitului necesare, de legatura între instalatia de pompare și conductele principale ale sistemului și sunt în acelasi timp responsabile cu distribuirea diferitelor îngrășaminte în sistemul de irigare.

Fiecare cap de control secundar este echipat cu filtru cu curățare manuală (3”), valve hidraulice de reducere a presiunii (2” si 3”) pentru controlul presiunii în instalație, valve de distribuție și valve aer și anti-sifon. Echipamentele de filtrare mențin calitatea apei și păstrarea tuturor particulelor solide care pot produce înfundarea picurătorilor.

**CONDUCTE DE ALIMENTARE SI DISTRIBUTIE**

Realizeaza transportul apei de la capul de control principal către capetele de control secundare se realizează prin **conducta P.E. PN 8** (140mm, 110mm ) și mai departe la fiecare din parcelele amenajate **conducta pe PN 6** (90mm, 75mm, 63mm si 50mm)

Principalele criterii de calcul al diametrelor a fost acela de a permite apei să circule cu o viteză maximă admisibilă, astfel nici pierderea de sarcina nu este foarte mare și nici diametrele nu sunt mari, pastrând un echilibru.

**LINII DE PICURARE**

Au rolul de a distribui apa și îngrășământul la rădăcina plantelor. Datorita diferențelor de nivel s-a ales varianta liniilor de picurare cu presiune compensată, soluție ce va asigura o uniformitate maximă de debit și presiune în orice punct al sistemului și de distribuire uniformă a îngrășămintelor.

Număr de linii/rând de cultură = 2 , Cantitate 23.44 Ha (158.000 ml)

Linie de picurare de tip PC 16 mm, 1.0 mm grosime având distanța între picurătoare de 40 cm și debitul pe picurator de 1.6 l/oră.

Distanța între picuratoare precum și debitul pe picurător au fost alese în concordanță cu norma de udare și specificul culturilor. Grosimea peretelui furtunului, tipul picuratorului cu AUTO - SPALARE (sistem inovativ “Cascada Labirint”), materia primă din care este confecționat furtunul de picurare conferă siguranța unei folosințe îndelungate în condiții optime a furtunului de picurare.

Alte accesorii incluse : manometre, supape aerisire, valve, fitinguri, piese T, conectori.

Toate liniile de picurare au la capăt supape de autospalare (valve de curățare).

**SISTEMUL DE IRIGAŢIE**

- suprafaţa efectiv plantată a fost împărţită în parcele pentru irigare.

- sunt un nr. de 22 parce ce vor fi irigate prin rotatie

- sursa de apă: rezervor de înmagazinare cu un volum de 3332mc alimentat din foraje.

Având în vedere condiţiile climatice şi nota favorabilitaţii naturale a zonei, mai ales structura precipitaţiilor pe perioada de vegetaţie este obligatorie instalarea sistemului de irigare imediat după plantarea arbuştilor.

În cadrul plantaţiei se va utiliza metoda irigării prin picurare, cu picuratoare dispuse de-a lungul furtunelor în funcţie de distanța de plantare între plante pe rând, câte două linii de picurare pe fiecare bilon.

Pe terenul aferent investiţiei se vor efectua lucrări de drenaj pentru preluarea apelor de infiltraţie, a apelor din acvifer, a apelor din captări.

Suplinirea deficitului momentan de apa din sol se va face cu ajutorul instalaţiei de irigare prin picurare cu furtunuri de udare aşezate sub rândurile de plante şi cu picuratoare, distanţate intre ele in funcţie de distantele dintre plante pe rând şi de textura solului.

Odată cu apa de irigat, în momente bine stabilite, se aplica şi fertilizarea cu nutrienți în formule de aplicare în funcţie de stadiul de dezvoltare și fenofaza de creştere și fructificare a plantaţiei în cursul vegetaţiei.

**ALIMENTAREA CU APĂ**

**Alimentarea cu apa in scop potabil**

În perioada culesului beneficiarul va asigura personalului muncitor, apa potabilă necesară, prin achiziționare de la unitățile de profil.

**Alimentarea cu apa in scop menajer**

Se va realiza din sursă proprie(foraj).

**Alimentarea cu apă pentru irigații**

**Surse:** Având în vedere ca în zona amplasamentului pentru cultura de afin nu există o rețea exterioară pentru alimentare cu apă, apa necesară consumului tehnologic - irigații se va asigura dintr-o sursa proprie.

Sursa de apa o va constitui subteranul exploatat, prin intermediul a trei foraje:

|  |  |  |  |  |  |
| --- | --- | --- | --- | --- | --- |
| Foraj | Diametrul  (cm) | Adâncime  (m) | Nivele ale apei în foraj (m) | | Debit exploatabil/foraj |
| hidrostatic | hidrodinamic |
| F1  F2  F3 | Tubat cu coloana tuburi PVC Dn 200 mm | 30 | - 5,00 | -15.00 | 4.7 l/s |

Protecţia forajelor, a armăturilor şi a altor elemente: sistem hidrofor, sistem automatizare pompă, filtru. se va realiza cu cabine îngropate tip Valrom.

Forajele vor fi prevăzute cu capac foraj, ancoraj pompă, robinet de trecere, supapă de sens, robinet probe şi contor apă.

**Instalații de captare și aducțiunea a apei:** forajele F1,F2 și F3 vor fi echipate cu pompe submersibile. Coloana de refulare a pompei din foraj va fi din PEHD; Dn = 50 mm; Pn = 6 atm.

Caracteristici pompă submersibilă:

- Pompa integral din otelinox cu Dn. ext. 101 mm

- debit 9 m3/h

- motor monofazic / trifazic

- Putere maximă consumată: 2,2 kW

**Inmagazinarea apei**: se va realiza într-un bazin pentru stocarea apei, cu volumul rezervorului total de 4433 m3. Bazinul de înmagazinare va fi izolat cu membrana hidro și membrana de geotextil și va fi dotat cu senzori de nivel, unul pentru nivelul maxim și unul pentru nivelul minim. În momentul în care senzorul de nivel minim este activat se pornește pompa din puț care va umple rezervorul până la activarea senzorului maxim.

Perimetral se vor executa taluzuri înclinate și împrejmuire pentru siguranță.

**Distribuția apei**: Presiunea și debitul în instatațiile de irigare va fi asigurat prin intermediul unei motopompe cu:

- Q maxim 75 m3/h,

* P maxim - 50 m (5.0 Bar)
* pompe de fertilizare Amiad – 2 pompe + tancuri de fertilizare de 1030 litri/fiecare

**EVACUAREA APELOR UZATE**

- în urma procesului tehnologic – irigații, nu rezultă ape uzate. In perioada culesului, se vor închiria toalete ecologice pentru personalul angajat;

- evacuarea apelor uzate menajere se va face într-un bazin vidanjabil cu volum de 3,38 mc;

- apele pluviale se scurg liber la terenul natural;

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea în funcțiune a obiectivului vor fi luate măsuri de securitate și pază la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 137 din 19.09.2023, terenul este situat în intravilanul și extravilanul comunei Comișani, zona teren unități agricole;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei și ulterior în perioada de funcționare;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

* Proiectul propus nu intră sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.
* Proiectul nu intră sub incidența art. 48 și 54 din Legea Apelor nr. 107/1996, cu modificările și completările ulterioare. Conform adresei nr. 94/MS/09.01.2024 a Administraţiei Bazinale de Apă Buzău Ialomiţa – SGA Dâmboviţa pentru proiectul propus nu este necesară elaborarea SEICA întrucât realizarea acestuia nu conduce la deteriorări ale stării corpurilor de apă.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

**Se vor respecta condițiile împuse prin Avizul de gospodărire al apelor nr. 6 din 23.01.2024.**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* indicatorii de calitate ai apelor uzate menajere evacuate în rețeaua de canalizare a localității se vor încadra în limitele impuse de NTPA 002/2002.

**Protecţia aerului**

1. **În perioada de construire:**

* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

1. **În perioada de funcționare**

* se va asigura funcționarea optimă a tuturor instalațiilor;
* emisiile de la centrala termică se vor încadra în prevederile Ordinului nr.462/1993;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009-2017/C91:2020 – Acustică - limite admisibile ale nivelului de zgomot în mediul ambiant, STAS 6156/1986 - Protecţia împotriva zgomotului in construcţii civile și social - culturale şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;

**Protecţia solului**

**a)În perioada de construire**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* în perioada de funcționare se vor amenaja spații pentru depozitarea deșeurilor rezultate din activitate

**b) În perioada de funcţionare**

- se vor amenaja spaţii pentru stocarea temporară a deşeurilor generate din activitate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Ordonanței de Urgență nr. 92/2021 privind regimul deşeurilor, aprobată cu modificări și completări prin Legea nr.17/2023;***

1. **În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

**b) În perioada de funcţionare**

- se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**a)În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

**b) În perioada de funcţionare:**

* se va asigura buna funcţionare a instalaţiilor;

- modul de depozitare al deşeurilor/valorificare şi monitorizarea cantităţilor de deşeuri generate prevederilor legale în vigoare; predarea deşeurilor către operatori autorizaţi în valorificarea/ eliminarea deşeurilor;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**Director Executiv,**

Maria MORCOAȘE

**Șef Serviciu Avize, Acorduri, Autorizații, Șef Serviciu CFM,**

Florian Stăncescu Laura Gabriela BRICEAG

**Întocmit,**   consilier Grațiela CIOCOIU-BUNILĂ